Z A P I S N I K

sa 15. sjednice Upravnog vijeća Pučkog otvorenog učilišta Samobor održane 13.3.2023. s početkom u 16:15 sati u prostoru POU Samobor.

Nazočni članovi UV-a: Tihana Matijaščić, Alen Polo, Nikolina Šimunović

Ostali nazočni: ravnateljica POU Samobor, sindikalna povjerenica, zapisničarka

Članovi Upravnog vijeća POU Samobor utvrdili su da postoji kvorum i da se mogu donositi pravovaljane odluke te su jednoglasno prihvatili predloženi

DNEVNI RED

1. Verifikacija zapisnika s 14. sjednice
2. Izvješće o radu za 2022.g.
3. Godišnje izvješće o izvršenju financijskog plana za 2022.g.
4. Potvrda emailom donesenog Godišnjeg plana i programa obrazovanja, zajedno s pratećom odluko o upisu polaznika u obrazovne programe i natječajem za upis polaznika u obrazove programe
5. Potvrda emailom donesene odluke o raspisivanju jednostavne nabave za motorno vozilo
6. Potvrda emailom donesenog Financijskog izvješća za 2022.godinu
7. Poništenje jednostavne nabave za motorno vozilo
8. Raspisivanje nove jednostavne nabave za motorno vozilo
9. Najava nužnih izmjena Pravilnika o radu sukladno izmjenama Zakona o radu i nalaza Medicine rada
10. Razno

Ad 1.

Članovi Upravnog vijeća jednoglasno prihvaćaju Zapisnik s 14. sjednice UV-a u tekstu datom za sjednicu.

Ad 2.

Članovi Upravnog vijeća jednoglasno prihvaćaju Izvješće o radu za 2022. godinu u tekstu danom za sjednicu.

Ad 3.

Članovi Upravnog vijeća jednoglasno prihvaćaju Godišnje izvješće o izvršenju financijskog plana za 2022. godinu u tekstu danom za sjednicu.

Ad 4., 5., 6.

Članovi Upravnog vijeća jednoglasno potvrđuju emailom donešen Godišnji plan i program obrazovanja, zajedno s pratećom odluko o upisu polaznika u obrazovne programe i natječajem za upis polaznika u obrazove programe, Odluku o raspisivanju jednostavne nabave za motorno vozilo i Financijsko izvješće za 2022.godinu.

Ad 7.

Članovi Upravnog vijeća jednoglasno donose Odluku o poništenju postupka jednostavne nabave: Nabava motornog vozila putem operativnog leasinga. Razlog poništenja: do isteka roka za zaprimanje ponuda nije zaprimljena niti jedna ponuda.

Ad 8.

Članovi Upravnog vijeća jednoglasno donose Odluku o ponavljanju postupka jednostavne nabave za nabavu motornog vozila putem operativnog leasinga.

Ad 9.

Ravnateljica obavještava članove UV-a o stupanju na snagu novog Zakona o radu s 1.1.2023. godine. Imamo rok od 6 mjeseci za usklađenje Pravilnika o radu s novim Zakonom.

Ravnateljica iznosi da smo radnika koji je bio na dugotrajnom bolovanju nakon povratka s bolovanja uputili na procjenu radnih sposobnosti na Medicinu rada, koja je donijela Uvjerenje o zdravstvenoj sposobnosti radnika u kojem je napisano koje poslove ne može izvršavati.

Članovi UV-a primili su na znanje danu informaciju.

Ad 10.

Informacije o:

Povećan broj obrazovnih programa te potreba za obavezom zapošljavaja nastavnika kako bismo izbjegli kazne te osigurali da nam Agencija za obrazovanje odraslih, radi vrednovanja uvjeta za održavanje nastave koje nemamo, ne bi zabranila održavanje certificiranih obrazovnih programa u Samoboru.

Radnica je podnijela zahtjev za rad na izdvojenom mjestu (bolest), što će joj se odobriti u skladu s novim ZOR-om koji to omogućuje.

U galeriji prokišnjava krov, osnivača smo to tome obavijestili.

Grad nas je tražio da pošaljemo popis investicijskih ulaganja (projekata) pa smo mi predložili sanaciju fasade ove zgrade (potres), dvorane broj 1 (novi parket), pristup invalidima u galeriju Prica.

Dio zgrade Bunkera koristi OŠ Bogumila Tonija (grad je s njima sklopio ugovor o najmu kao i s nama). Mi više nismo u mogućnosti održavati prostor i čistiti ga.

Inventura je odrađena u propisanom roku sukladno propisima. Za postupke ovrhe nad dužnicima uzet ćemo vanjskog konzultanta jer smo obvezni to provesti, a nemamo potrebna znanja.

Članovi UV-a primili su na znanje dane informacije.

Više nije bilo pitanja te predsjednica zaključuje sjednicu u 17:15.